Gleason

Gleason on USA-s Wisconsini osariigis Lincolni maakonnas asuv kohaliku omavalitsuseta piirkond.

See asub maantee Wisconsin Highway 17 ääres Merrilli linnast kirdes. Lähim linn on Russell. Gleasonis asub postkontor.

Asula on saanud nime Salem Gleasoni järgi, kes asus sinna koos abikaasa Sarah Jane'iga elama 1880. aastal.

Gleasonis asub eestlaste esimene luteri kirik USA-s. See ehitati 1914. aastal."Estonians in North America". OoCities.org

Esimesed eestlased saabusid Gleasoni ja lähedal asuva Irma asula piirkonda 1900. aastal."Saja aasta vanune eestlaste kirik Ameerikas". Eesti Kirik. 2. aprill 2014 Seda soosis asjaolu, et sealne ümbruskond sarnanes üsna palju Eesti omaga."Hidden Places: Estonian church slowly returns to dust". Antigo Daily Journal.

Kiriku surnuaed rajati 1909. aastal. Kirikut kasutati 1964. aastani. Hiljem on see kannatada saanud vandaalide tõttu."Creepy Abandoned Church in Gleason, WI". WisconsinFrights.com

1960. aastatel kolis Gleasonisse filmitegija Bill Rebane, kes avas seal oma filmistuudio. Seal on filmitud sellised väikese eelarvega õudusfilmid nagu "Devonsville'i terror" ("The Devonsville Terror") ja "Hiidämblike sissetung" ("The Giant Spider Invasion").

 Viited 

 Välislingid 
 MapQuesti kaart
 History of First Estonian Evangelical Church in USA

Kategooria:Wisconsini asulad
Kategooria:Väliseesti külad